Pogovor:Število zlatega reza

message: Zlati rez ali število zlatega reza?
Zdaj imamo dve strani: eno o samem zlatem rezu in eno o številu φ, ki je povezano z njim. Ali ne bi bilo smiselno oboje združiti v en sam članek pod imenom zlati rez? Tako imajo, denimo, Nemci (de:Goldener Schnitt) ... Težava nastane tudi pri povezavah interwiki, ker  imata naši strani zdaj povezave na iste strani tam preko. --romanm 17:46, 3 mar 2004 (CET)
Nujno ni. Ni rečeno, da, če imajo drugače druge wikipedije, mora tako tudi tukaj biti -  vendar je verjetno zelo priporočljivo. Sam članka ne bi sicer združeval. V prvem o zlatem rezu, bi napisal vse o tem, (geometrijske konstrukcije, uporaba v umetnosti, pojavljanje v naravi), v drugem pa bi se osredotočil na število samo. Podobno nekako imamo deljeno članka o krogu in o Ludolfovem številu π. To je moje mnenje - lahko pa se vseeno združi brez problemov. Če pa bi se že združevalo, se seveda združi v "zlati rez". --XJam 18:03, 3 mar 2004 (CET)
Sedaj imamo celo tri strani o eni in isti temi:
* zlati rez,
* število zlatega reza in
* zlato razmerje.
Tudi tukaj bi veljalo združevati, če že. Sicer je pa tema ena od večnih v matematiki in še kje, tako da. Verjetno lahko človek celo življenje piše samo o zlatem rezu. --XJam 23:21, 8 mar 2004 (CET)
Naj se še oglasim tisti, ki je povzročil rahlo zmedo med samimi pojmi, vezanih tako ali drugače za zlati rez. Intuitivno gledano, se zlati rez vpeljuje geometrijsko na izsledkih starih Grkov (Evdoksa, Evklida, Menehmosa...) kot konstrukcijski postopek delitve daljice v skrajnem in srednjem razmerju. Tako se ta definicija prelevi v ravninski geometrijski konstrukt, ki za seboj potegne konstrukcijo pravokotnika, katerega ploščinski deli so med seboj v skrajnem in srednjem razmerju. Odtod potem tudi definicija zlatega razmerja. Pojem zlatoreznega števila pa sega v čas 2000 let pozneje, ko so že odkrite metode reševanja algebraičnih enačb, ki dajo za rešitve vrednost zlatega razmerja. Moje osebno mnenje je, da uvajanje zlatega reza poteka po metodi per partes, saj je tako manj nejasnosti glede samih pojmov, ki so na kakšen koli način povezani z njim. Davorin
Imaš prav, ja Davorin. Mogoče bi potem združili članka o »zlatem rezu« in »zlatem razmerju«, in zaradi tvojih navedenih dejstev bi pustili članek o »številu zlatega reza« posebej. Kolikor mi je znano, je vednost o tem številu nekako zaživela v času Keplerja. --XJam 02:06, 29 mar 2004 (CEST)

message: Roman, zakaj si razveljavil urejanje bota, ki je popravil "ponavadi", ki se po novem SP piše narazen (glej Wikipedija:Pravopisni priročnik)? LP, --Klemen Kocjančič 13:11, 9 oktober 2005 (CEST)
replies: text: Nisem vedel, da je SP 2001 ukinil pisavo "ponavadi"; pogledal sem v SSKJ in tam je bila (pa tudi po posluhu se mi zdi lepše). Bom popravil nazaj. --romanm (pogovor) 13:15, 9 oktober 2005 (CEST)
Ne bi delal brez razloga in utemeljitve.  Če si pogledal spremembe, si lahko opazil, da sem v skript vrgel vse napačne zapise in se jih je kar nekaj našlo na WP. Če imaš še kakšne take primer, da se je spremenil zapis, jih dodaj v piročnik, da jih bom dodal pri naslednjem pregledu. LP, --Klemen Kocjančič 13:20, 9 oktober 2005 (CEST)

text: Očitno je napačna raba še kar zakoreninjena: Google najde 16.200 zadetkov "po navadi" in kar 229.000 "ponavadi". Se pa seveda strinjam, da se v primerih, ko je SP eksplicitno odpravil rabo neke besede, tega držimo. --romanm (pogovor) 13:26, 9 oktober 2005 (CEST)
thread_title:  Vrnitev